ম্যাডোনা সেবাস্টিয়ান

ম্যাডোনা সেবাস্টিয়ান একজন ভারতীয় অভিনেত্রী, যিনি প্রধানত মালয়ালম ও তামিল চলচ্চিত্রে অভিনয় করেছেন ৷ চলচ্চিত্রে তার অভিষেক হয় ২০১৫ সালে প্রেমাম নামে মালয়ালম চলচ্চিত্রে অভিনয়ের মাধ্যমে ৷ ম্যাডেনা ভারতের কান্নুরের ছেরুপুঝায় জন্মগ্রহণ করেন। তার বাবা বেবিচিড দেবাশিয়া ও মা শায়লা বেবেচিড। তিনি ভারতের আঙ্গামালিতে বেড়ে ওঠেন। তিনি কাদিয়ারুপ্পুর সেন্ট পিটার'স সিনিয়র সেকেন্ডারি স্কুলে পড়ালেখা করেছেন। তিনি ভারতের কোঝিকোড়েতে সার্ট (START)বিষয়ে এক বছর ধরে মাস্টার ট্রেইনিং কোর্স করেন৷ তিনি ভারতে ব্যাঙ্গালুরুর ক্রাইস্ট ইউনিভার্সিটি থেকে ব্যাচেলর অব কমার্সে স্নাতক করেছেন। কর্ণাটক সঙ্গীত ও পশ্চিমা সঙ্গীতে তিনি প্রশিক্ষণ নিয়েছেন। ম্যাডোনা দীপক দেব ও গোপি দেবের মত কম্পোজারদের জন্য গান গান গেয়েছেন। তার অংশগ্রহণ করা জনপ্রিয় মালয়ালম সঙ্গীত অনুষ্ঠান মিউজিক মোজো দর্শক ও সমালোচকদের থেকে ভালো সাড়া ও প্রশংসা পায়৷ সুর্য টিভিতে তার উপস্থাপনা দেখা পর প্রপমাম চলচ্চিত্রের পরিচালক আলহোনসে পুথারেন তার আসন্ন প্রকল্পে অডিশনের জন্য সেবাস্টিয়ানকে ডেকে পাঠান। যদিও তিনি অভিনয়ে আগ্রহী ছিলেন না, তারপরও তিনি অডিশন দেন এবং মেরি চরিত্রে অভিনয়ের জন্য নির্বাচিত হন। কিন্তু তিনি জোরাজোরি করেন সেলিন চরিত্রের সাথে তার অধিক রয়েছে, ফলে মেরির চরিত্র অনুপমা প্রেমস্মরণকে দিয়ে দেওয়া হয়। প্রেমাম চলচ্চিত্রের পর তিনি বিজয় সেতুপাঠির বিপরীতে খাড়ালুম কাদান্দু পোগাম চলচ্চিত্রে অভিনয়ের মাধ্যমে তামিল চলচ্চিত্রে অভিষেক করেন। চলচ্চিত্রটি মুক্তি পাওয়ার সাথে সাথেই জনপ্রিয়তা পায়। দিলিপের বিপরীতে অভিনয় করা তার দ্বিতীয় মালয়ালম চলচ্চিত্র কিং লায়ারও বক্স অফিসে ভালো ফলাফল করে। এরপর ম্যাডোনা নিভিন পলি ও সাই পল্লবির পরিবর্তে নাগা চৈতন্য ও শ্রুতি হাসানের সাথে প্রেমাম চলচ্চিত্রের তেলুগু রিমেকে অভিনয় করেন। তাকে শুমেস লাল পরিচালিত ও নিতিন নাথনরচিত ইংরেজি ভাষার হিউম্যানস অব সামওয়ান চলচ্চিত্রে কেন্দ্রীয় চরিত্রে দেখা যাবে। তার অভিষেকের খাড়ালুম কাদান্দু পোগাম চলচ্চিত্রের পর কে.ভি. আনন্দ পরিচালিত আসন্ন তামিল ভাষার কাভান চলচ্চিত্রে সেবাস্টিয়ান আবারও বিজয় সেতুপাটির সাথে জুটিবদ্ধ হবেন। এছাড়াও তাকে ধনুশ পরিচালিত প্রথম চলচ্চিত্র পাওয়ার পানডি-তে বিশেষ ভূমিকায় দেখা গিয়েছে। শৈশবকাল থেকেই সঙ্গীতের প্রতি ম্যাডোনার ভীষণ আগ্রহ ছিল। কার্ণাটিক ও পশ্চিমা সঙ্গীতে দীক্ষা পাওয়া এই গায়িকা কাপ্পা টিভির মিউজিক মোজো ও বহু জনপ্রিয় মালয়ালম সঙ্গীত পরিচালকের জন্য সঙ্গীত পরিবেশনা করেছেন। ২০১৫ সালে ইউ টু ব্রুটস নামের চলচ্চিত্রের জন্য রবি আব্রাহামের সাথে "রাবুকলি" শিরোনামে একটি গান গান। জুটিটি পরবর্তীকালে 'এভার আফ্টার' নামে একটি ব্যান্ড তৈরী করে। ২০১৬ সালে ব্যান্ডটি তাদের প্রথম মিউজিক ভিডিও 'ভীরুথে' অনলাইনে প্রকাশ করে। গান সম্পর্কে ম্যাডোনাক বলেন, "শৈশব থেকেই গান আমার জীবনের একটি অংশ এবং গান ছাড়া আমি নিজেকে কল্পনা করতে পারিনা। গান সারাজীবন আমার রক্তে মিশে থাকবে"। ম্যাডোনা এছাড়াও দুবাইয়ের একটি রেডিও স্টেশন হিট ৯৭.৬-এর জন্য দীপক দেব রচিত জিঙ্গেল গেয়েছেন। Soman, Deepa (৩ জুন ২০১৫)। "While acting, I let myself go, says Madonna"। The Times of India। ২৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৮ মে ২০১৬।  "Madonna Sebastian reprises her role in Telugu remake of Naga Chaitanya-starrer Premam"। ২০ ফেব্রুয়ারি ২০১৬। ২৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২০।  "Premam girl Madonna Sebastian not doing Vishal's next"। Hindustan Times। ৩ মে ২০১৬ তারিখে মূল থেকে আর্কাইভ করা। সংগ্রহের তারিখ ১৭ মে ২০১৬।  "Madonna Sebastian aka Celine of Premam to star in English feature film Humans of Someone"। International Business Times। ১৮ জানুয়ারি ২০১৬। ৪ মে ২০১৬ তারিখে মূল থেকে আর্কাইভ করা। সংগ্রহের তারিখ ১৮ মে ২০১৬।  "Madonna likes to take things slowly"। Deccan Chronicle। ২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৬।  "Madonna's band to go live"। The Times of India। ১৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৬।  "Premam' actress Madonna Sebastian releases her first music video"। Daily News and Analysis। ৮ জানুয়ারি ২০১৬। ২২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ মে ২০১৬।  "সংরক্ষণাগারভুক্ত অনুলিপি"। ১৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২০।